Komission asetus (ETY) N:o 1578/91, annettu 11 päivänä kesäkuuta 1991, Jugoslaviasta peräisin olevien hapankirsikkajalosteiden tuontitodistusten soveltamista koskevista täydentävistä yksityiskohtaisista säännöistä annetun asetuksen (ETY) N:o 4061/88 muuttamisesta



Virallinen lehti nro L 147 , 12/06/1991 s. 0007 - 0008

Suomenk. erityispainos Alue 3 Nide 37 s. 0241

Ruotsink. erityispainos Alue 3 Nide 37 s. 0241



KOMISSION ASETUS (ETY) N:o 1578/91, annettu 11 päivänä kesäkuuta 1991, Jugoslaviasta peräisin olevien hapankirsikkajalosteiden tuontitodistusten soveltamista koskevista täydentävistä yksityiskohtaisista säännöistä annetun asetuksen (ETY) N:o 4061/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 14 artiklan 3 kohdan ja 15 artiklan 4 kohdan, ottaa huomioon Jugoslaviasta peräisin olevien tiettyjen hapankirsikkajalosteiden tuontijärjestelmien perustamisesta 28 päivänä huhtikuuta 1988 annetun neuvoston asetuksen (ETY) N:o 1201/88(3), sellaisena kuin se on muutettuna asetuksella (ETY) N:o 2781/90(4), ja erityisesti sen 5 artiklan, sekä katsoo, että komission asetuksen (ETY) N:o 4061/88(5), sellaisena kuin se on viimeksi muutettuna asetuksella (ETY) N:o 3717/90(6), 3 artiklassa rajoitetaan tuontitodistusten voimassaoloaikaa asetuksen (ETY) N:o 1201/88 liitteessä II lueteltujen tuotteiden osalta kahteen kuukauteen kyseisen tuontijärjestelmän paremman hallinnon takaamiseksi, tuojien todellisia tarpeita huomattavasti suurempia määriä käsittävien todistushakemusten estämiseksi asetuksella (ETY) N:o 3717/90 on säädetty 1 päivästä tammikuuta 1991 alkaen tuontitodistusten antamiseen liittyvistä täydentävistä säännöksistä; tämän vuoksi tuontitodistusten voimassaoloaikaa rajoittavat säännökset eivät ole enää tarpeen ja ne on syytä poistaa, kyseistä järjestelmää sovelletaan Jugoslaviasta peräisin olevien jalostettujen hapankirsikoiden 19 900 tonnin vuosittaiseen tuontimäärään; tämä määrä käsittää yhteisen nimikkeistön 8 ja 20 ryhmän useaan tariffinimikkeeseen kuuluvia tuotteita; tarvittaessa on mahdollista toiminnan tuloksen saavuttamista vaarantamatta sallia, CN-koodin vaihtaminen asetuksen (ETY) N:o 1201/88 mukaisesti annetuissa tuontitodistuksissa tiettyjä hallinnollisia vakuuksia vastaan, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 4061/88 3 artikla seuraavasti: "3 artikla 1. Tuontitodistuksen haltija voi hakea ainoastaan kerran muutosta CN-koodiin, jolle kyseinen todistus on annettu, jollei seuraavista säännöksistä muuta johdu: a) CN-koodin muutoshakemuksen on käsitettävä yksi muista asetuksen (ETY) N:o 1201/88 liitteessä II luetelluista CN-koodeista; b) hakemus on esitettävä sille elimelle, joka on antanut alkuperäisen todistuksen ja sen liitteenä on oltava alkuperäinen todistus ja kaikki annetut otteet. 2. Alkuperäisen todistuksen antanut elin pitää todistuksen ja kaikki otteet ja antaa korvaavan luvan ja tarvittaessa yhden tai useamman otteen korvaavasta todistuksesta. 3. Korvaavaa todistusta ja tarvittaessa otetta tai otteita koskevat seuraavat seikat: - ne annetaan tuotteen määrälle, joka vastaa korvatun asiakirjan mukaista käytettävissä olevaa enimmäismäärää; - niiden 20 kohdassa ilmoitetaan korvatun asiakirjan numero ja tarvittaessa päiväys; - niiden 13, 14 ja 15 kohdassa ilmoitetaan uuden kyseisen tuotteen tiedot; - niiden 16 kohdassa ilmoitetaan uusi CN-koodi; - niiden muissa kohdissa ilmoitetaan samat tiedot kuin korvatussa asiakirjassa ja erityisesti sama voimassaoloajan päättymispäivä. 4. Jäsenvaltioiden on ilmoitettava annettujen tuontitodistusten CN-koodin muuttamista koskevat tiedot välittömästi komissiolle. 5. Asetuksen (ETY) N:o 1201/88 liitteessä II lueteltujen tuotteiden tuontitodistusten voimassaoloaika ei voi jatkua kyseisen vuoden joulukuun 31 päivän jälkeen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 201, 31.7.1990, s. 1 (3) EYVL N:o L 115, 3.5.1988, s. 9 (4) EYVL N:o L 265, 28.9.1990, s. 3 (5) EYVL N:o L 356, 24.12.1988, s. 45 (6) EYVL N:o L 358, 21.12.1990, s. 49